

Οί 9 ί(Λΐ 5 ^ 9 ηεοΙ 6γ I 
ΤΗθοΰοΓοε Μουιηαρι 
ΡβΙβ: 2007.02.^0:34:28 
ΕΕΤ 

Ρθ35θπ: δίβΠθο ΡϋΡ 
(θΓΤΐόθόόβΟΐ) | 

ΙοοΒίίοπ: Αϋτβ|5, ΕΙΙίγιϊΚο 
Τγρ09Γ3ίί0 


8671 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 647 

24 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση εφημεριών για τους γιατρούς του Αιγινη- 

τείου Νοσοκομείου. 1 

Καθορισμός μηνιαίας αποζημίωσης των συμμετε- 
χόντων στην Επιτροπή για την παρακολούθηση 
των προγραμμάτων «Διαμόρφωση Αυλών Σχολι¬ 
κών Κτιρίων» και «Κατασκευή ποδηλατοδρόμων 


σε ΟΤΑ της χώρας». 2 

Τροποποίηση της υπ’ αριθμ. Φ910/11/132046/26.5.2005 
Απόφασης Υπουργού Εθνικής Άμυνας (ΦΕΚ Β' 519 
Β/19.4.2005) «Περί Κανονισμού Στρατιωτικών Οι¬ 
κημάτων». 3 


Τροποποίηση απόφασης «Επανασύσταση Πρωτοβάθ¬ 
μιων Πενταμελών Επιτροπών του ν. 2643/1998».. 4 

Τροποποίηση της υπ’ αριθμ. 33117/11.9.2003 απόφα¬ 
σης του Υπουργού Απασχόλησης και Κοινωνικής 


Προστασίας. 5 

Παράταση προθεσμίας για έκδοση πράξεων χαρα¬ 
κτηρισμού. 6 

Συμπλήρωση της ειδικής νομοπαρασκευαστικής επι¬ 
τροπής με αντικείμενο την κατάρτιση σχεδίου νό¬ 
μου για την ενίσχυση του θεσμικού πλαισίου που 
αφορά στην ασφάλεια των επικοινωνιών. 7 


Τροποποίηση της υπ’ αριθμ. 47503/21.6.2005 υπουργι¬ 
κής απόφασης «Εσωτερικός Κανονισμός Λειτουργί¬ 
ας των Ειδικών Καταστημάτων Κράτησης Νέων». 8 
Καθιέρωση υπερωριακής απασχόλησης μονίμων 
υπαλλήλων του Υπουργείου Πολιτισμού για το 


έτος 2006. 9 

Ορισμός μελών Διοικητικού Συμβουλίου της Φιλίπ¬ 
που Ενώσεως Ελλάδος (Φ.Ε.Ε.). 10 


Χορήγηση εξουσιοδοτήσεων από την Ολομέλεια 
της Επιτροπής Ανταγωνισμού στον Πρόεδρο, 
στο Γενικό Διευθυντή, στον Προϊστάμενο 
της Διεύθυνσης Διοικητικής και Οικονομικής 
Υποστήριξης και στον Προϊστάμενο του Τμήματος 
Οικονομικής Υποστήριξης, της Γενικής Διεύθυνσης 
Ανταγωνισμού, σύμφωνα με τον Κανονισμό 


Λειτουργίας και Διαχείρισής της. 11 

Τροποποίηση Ποσών του Κανονισμού Σύναψης Συμ¬ 
βάσεων Προμηθειών, Υπηρεσιών και Μελετών της 
ΕΕΤΤ. 12 


Α ΠΟΦΑΣΕΙ Σ 

Αριθμ. 2/19588/0022 (1) 

Έγκριση εφημερίων για τους γιατρούς του Αιγινητείου 
Νοσοκομείου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 1397/1983 (ΦΕΚ/83 τ.Α'). 

2. Τις διατάξεις του ν. 2071/1992 (ΦΕΚ 123/1992 τ.Α') 

3. Τις διατάξεις του ν. 2519/1997 (165/1997 τ.Α'). 

4. Τις διατάξεις του άρθρου 45 του ν. 3205/2003 (ΦΕΚ 
297 τΑ'). 

5. Τις διατάξεις του άρθρου 40 του ν. 849/1978 (ΦΕΚ 
232/Α') «Περί Ιδιωτικών επενδύσεων». 

6. Την υπ’ αριθμ. Υ4β/10610/Φ2 (ΦΕΚ 784/97 τ.Β') Τρο¬ 
ποποίηση και συμπλήρωση υπουργικής απόφασης «Κα¬ 
θορισμού Εφημερίας Νοσοκομείων Περιοχής Αττικής». 

7. Την υπ’ αριθμ. 37930/ΔΙΟΕ 1264/14.10.2005 κοινή 
απόφαση (ΦΕΚ 1432/β/14.10.2005 του Πρωθυπουργού 
και του Υπουργού Οικονομικών «Ανάθεση αρμοδιοτήτων 
στους Υφυπουργούς Οικονομικών». 

8. Το υπ’ αριθμ. 351/1.11.2005 έγγραφο του Αιγινήτειου 
Νοσοκομείου. 

9. Το γεγονός ότι το ύψος της δαπάνης που προκαλεί- 
ται από την απόφαση αυτή ανέρχεται στο ποσόν των 
790.000,00 € για το οποίο υπάρχει σχετική πρόβλεψη 
στον υπό έγκριση προϋπολογισμό έτους 2006 του ανω¬ 
τέρω Νοσοκομείου. (ΚΑΕ 0261). 

10. Την υπ’ αριθμ. 3786/ΣΤ5 (ΦΕΚ 608/Β/26.4.2004) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
θρησκευμάτων», αποφασίζουμε : 

Εγκρίνουμε μέσα στα πλαίσια των εγκεκριμένων πι¬ 
στώσεων του προϋπολογισμού έτους 2006 την καθιέ¬ 
ρωση εργασίας με αμοιβή, πέρα από την υποχρεωτική, 
στους γιατρούς του Αιγινητείου Νοσοκομείου, εφόσον 
συμμετέχουν στο πρόγραμμα εφημερίων (ετοιμότητας 
και ενεργών) για το χρονικό διάστημα από 1.1.2006 μέχρι 
31.12.2006 ως ακολούθως: 

Α. Γενική Εφημερία: 

1) Ενεργείς εφημερίες: 

Δύο (2) ψυχίατροι. 

Δύο (2) Νευρολόγοι. 

Πέντε (5) Ειδικευόμενοι Ψυχίατροι. 

Τέσσερις (4) Ειδικευόμενοι Νευρολόγοι. 

Ένας (1) Μικροβιολόγος. 

Ένας (1) Ειδικευόμενος Μικροβιολόγος. 

Ένας (1) Καρδιολόγος. 

Ένας (1) Παθολόγος. 

2) Εφημερίες Ετοιμότητας : 

Δύο (2) Ψυχίατροι 

Δύο (2) Νευρολόγοι 
Β' Καθημερινή εφημερία 
α) Ενεργείς Εφημερίες : 

Δύο (2) Νευρολόγοι 

Τρεις (3) Ειδικευόμενοι Νευρολόγοι. 

Ένας (1) Μικροβιολόγος. 

Ένας (1) Ειδικευόμενος Μικροβιολόγος, 
β) Εφημερίες Ετοιμότητας: 

Ένας (1) Νευρολόγος. 

Ένας (1) Καρδιολόγος. 

Ένας (1) Παθολόγος. 

Ένας (1) Μικροβιολόγος. 

Η συνολική δαπάνη που προκαλείται από την απόφαση 
αυτή, η οποία θα βαρύνει τον προϋπολογισμό εξόδων 
του ανωτέρω Νοσοκομείου δεν μπορεί, σε καμιά περί¬ 
πτωση, να υπερβεί σε ετήσια βάση το ύψος των ετήσιων 
πιστώσεων του προϋπολογισμού που έχουν γραφεί για 
την αιτία αυτή, μη επιτρεπομένης της μεταβολής τους 
είτε με τροποποίηση του προϋπολογισμού είτε με χο¬ 
ρήγηση συμπληρωματικών κονδυλίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΦΥΠΟΥΡΓΟΣ ΕΘΝΙΚΗΣ 

ΚΑΙ ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠ. ΤΑΛΙΑΔΟΥΡΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 
-♦- 

Αριθμ. 2/17808/0022 (2) 

Καθορισμός μηνιαίας αποζημίωσης των συμμετεχόντων 
στην Επιτροπή για την παρακολούθηση των προ¬ 
γραμμάτων «Διαμόρφωση Αυλών Σχολικών Κτιρίων» 
και «Κατασκευή ποδηλατοδρόμων σε ΟΤΑ της χώ¬ 
ρας». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

β. Του ν. 2362/1995 «Περί δημόσιου λογιστικού, ελέγχου 
των δαπανών του Κράτους και άλλες διατάξεις» (ΦΕΚ 
247/Α/27.11.1995). 


γ. Του άρθρου 18, παρ. 18 του ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των με την τοπική αυτοδιοίκηση και άλλες διατάξεις» 
(ΦΕΚ. 107/Α730.5.1997). 

δ. Του άρθρου 17, παρ. 2 του ν. 3205/2003 «Μισθολογι- 
κές ρυθμίσεις λειτουργών και υπαλλήλων του Δημοσίου, 
Ν.Π.Δ.Δ και Ο.Τ.Α, μονίμων στελεχών των Ενόπλων Δυ¬ 
νάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συνα¬ 
φείς διατάξεις» (ΦΕΚ 297/Α/23.12.2003), στις ρυθμίσεις 
των οποίων υπάγεται η συγκροτηθείσα Επιτροπή, για 
την παρακολούθηση των προγραμμάτων «Διαμόρφωση 
Αυλών Σχολικών Κτιρίων» και «Κατασκευή ποδηλατο¬ 
δρόμων σε ΟΤΑ της χώρας», κατά το μέρος που αφορά 
τις προϋποθέσεις και τον τρόπο πληρωμής αυτής. 

ε. Του π.δ/τος 49/1988 «Οργανισμός του Υπουργείου 
Εσωτερικών» (ΦΕΚ 18/Α/29.1.1988) όπως συμπληρώθηκε 
και τροποποιήθηκε μεταγενέστερα. 

στ. Του π.δ/τος 373/1995 «Συγχώνευση των Υπουργεί¬ 
ων Προεδρίας της Κυβέρνησης και Εσωτερικών, στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης και καθορισμός των αρμοδιοτήτων του» (ΦΕΚ 
201/Α/14.9.1995). 

2. Το άρθρο 40 του ν. 849/1978 «Περί ιδιωτικών επενδύ¬ 
σεων κ.λπ.» (ΦΕΚ 232/Α/22.12.1978) όπως τροποποιήθηκε 
με το άρθρο 8 του ν. 2129/1993 (ΦΕΚ 57/Α/14.4.1993). 

3. Την υπ’ αριθμ. 5635/31.1.2006 (ΦΕΚ 146/Β78.2.2006) 
Απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης, με την οποία έγινε η συγκρό¬ 
τηση της Επιτροπής για την παρακολούθηση των προ¬ 
γραμμάτων «Διαμόρφωση Αυλών Σχολικών Κτιρίων» και 
«Κατασκευή ποδηλατοδρόμων σε ΟΤΑ της χώρας». 

4. Το γεγονός ότι η ανωτέρω Επιτροπή συνεδριάζει 
εκτός ωραρίου εργασίας και έχει ως έργο την αξιο¬ 
λόγηση των προκαταρκτικών μελετών από τους ΟΤΑ 
προκειμένου να χρηματοδοτηθούν και αφορούν τα πι¬ 
λοτικά προγράμματα που υλοποιούνται από το ΥΠΈΣ.. 
Δ..Δ..Α.. για : α) διαμόρφωση των αύλειων χώρων των 
σχολικών κτιρίων και β) κατασκευή ποδηλατοδρόμων. 
Επίσης, έργο της Επιτροπής είναι η παρακολούθηση 
της πορείας υλοποίησης των έργων αυτών καθώς και η 
εξέταση των δικαιολογητικών που αποστέλλονται από 
τους ΟΤΑ για την αποπληρωμή τους. 

5. Το γεγονός ότι από την παρούσα απόφαση προκα- 
λείται δαπάνη ύψους είκοσι οκτώ χιλιάδων εξακοσίων 
ευρώ (28.600,00 €) και θα αντιμετωπισθεί από τις πι¬ 
στώσεις που είναι εγγεγραμμένες, μεταξύ άλλων για τις 
περιπτώσεις αυτές, στον ΚΑΕ 0515 του Ειδικού Φορέα 
07-110 του προϋπολογισμού εξόδων του Υπουργείου 
Εσωτερικών, Δημόσιας Διοίκησης και Αποκέντρωσης, 
οικονομικού έτους 2006. 

6. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής» 
σύμφωνα με το άρθρο 7, παρ. 1 του ν. 1943/1991 (ΦΕΚ 
2040/Β719.11.1999), αποφασίζουμε : 

1. Καθορίζουμε την μηνιαία αποζημίωση του προέδρου 
και των μελών της Επιτροπής για την παρακολούθη¬ 
ση των προγραμμάτων «Διαμόρφωση Αυλών Σχολικών 
Κτιρίων» και «Κατασκευή ποδηλατοδρόμων σε ΟΤΑ της 
χώρας» που λειτουργεί στο Υπουργείο Εσωτερικών, Δη¬ 
μόσιας Διοίκησης και Αποκέντρωσης, ως εξής: στον 
πρόεδρο το ποσό των 350,00 ευρώ, και στα μέλη το 
ποσό των 250,00 ευρώ. 

2. Η ανωτέρω αποζημίωση καταβάλλεται ολόκληρη 
στον πρόεδρο και τα μέλη, εφόσον παρέστησαν στις 
συνεδριάσεις στις οποίες κλήθηκαν και οι οποίες δεν 
μπορούν να είναι λιγότερες από τέσσερις (4) κάθε μήνα, 
θα πρέπει δε να έχουν γίνει εκτός κανονικού ωραρίου 
εργασίας και εκτός χρόνου που καλύπτεται από υπε- 
ρωριακή απασχόληση. 

3. Σε περίπτωση συμμετοχής των ανωτέρω σε λιγό- 
τερες των οριζομένων συνεδριάσεων καταβάλλεται η 
αναλογία της αποζημίωσης. 

4. Η συνολική δαπάνη που προκαλείται από την από¬ 
φαση αυτή είναι ύψους είκοσι οκτώ χιλιάδων εξακοσίων 
ευρώ (28.600,00 €) και θα καλυφθεί από τον ΚΑΕ 0515 
του Ειδικού Φορέα 07-110 του προϋπολογισμού εξόδων 
του Υπουργείου Εσωτερικών, Δημόσιας Διοίκησης και 
Αποκέντρωσης, οικονομικού έτους 2006. 

Η παρούσα απόφαση ισχύει από την ημερομηνία 
δημοσίευσης της υπ’ αριθμ. 5635/31.1.2006 (ΦΕΚ 146/ 
Β78.2.2006) απόφασης του Υπουργού Εσωτερικών, 
Δημόσιας Διοίκησης και Αποκέντρωσης, με την οποία 
συστάθηκε η ανωτέρω Επιτροπή (δηλαδή από 8.2.2006 
και μέχρι 31.12.2006). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάΐου 2006 
Οι Γενικοί Γραμματείς 

Υπουργ. Εσωτερικών, Δημ. Δημοσιονομικής Πολιτικής 

Διοίκησης και Αποκέντρωσης Υπ. Οικονομίας και Οικονομικών 
ΑΘ. ΒΕΖΥΡΓΙΑΝΝΗΣ Γ. ΚΟΥΡΗΣ 

-♦- 

Αριθμ. Φ910/8/696007 (3) 

Τροποποίηση της υπ’ αριθμ. Φ910/11/132046/26.5.2005 
Απόφασης Υπουργού Εθνικής Άμυνας (ΦΕΚ Β' 519 
Β/19.4.2005) «Περί Κανονισμού Στρατιωτικών Οικη¬ 
μάτων». 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις του άρθρου μόνου του ν.δ. 2475/1953 
«Περί καθορισμού της σχέσεως των ως στρατιωτικά 
οικήματα εγκαθισταμένων υπό της Στρατιωτικής Υπη¬ 
ρεσίας Αξιωματικών» (ΦΕΚ ΑΊ91). 

2. Τις διατάξεις του άρθρου 1 παρ. 5 του π.δ. 129/1992 
«Περί περιορισμού συναρμοδιοτήτων κατά την έκδο¬ 
ση υπουργικών αποφάσεων σε θέματα αρμοδιότητας 
Υπουργείων» (ΦΕΚ Α' 65). 

3. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

4. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

5. Την από Μαρ 2006 εισήγηση του ΓΕΣ/4ο ΕΓ, απο¬ 
φασίζουμε : 

Την τροποποίηση του ΣΚ 300-6/2005 ως εξής : 

α. Να συμπληρωθεί το κείμενο της παρένθεσης της 
παραγράφου 2 του άρθρου 2 ως εξής : "(Ταξιαρχίες 
-Συγκροτήματα και ανεξάρτητες Μονάδες).” 

β. Να συμπληρωθεί το άρθρο 7 ως εξής : “Τα καθή¬ 
κοντα του διαχειριστή των ΣΟΑ-ΣΟΜΥ ανατίθενται σε 
κατάλληλο κατώτερο Αξκό-Ανθστή-Μόνιμο ή εθελοντή 
Υπξκό της Φρουράς, κατόπιν πρότασης της Διοικούσας 


επιτροπής στον Ανώτερο Διοικητή Φρουράς που υπά¬ 
γονται τα ΣΟΑ-ΣΟΜΥ”. 

γ. Να συμπληρωθεί η παράγραφος 2α του άρθρου 15 
ως εξής : "(7) Οι Στρατιωτικοί ιερείς”. 

δ. Να συμπληρωθεί η παράγραφος 2δ του άρθρου 17 
ως εξής:"... και οι δικαιούμενοι στέγασης των εδαφίων 
2β(2), (3) του άρθρου 15 και οι στρατιωτικοί ιερείς, μέχρι 
5 χρόνια στην ίδια Φρουρά”. 

Η ισχύς της παρούσας, αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μάΐου 2006 

Ο ΥΠΟΥΡΓΟΣ 

ΕΥΑΓΓΕΛΟΣ - ΒΑΣΙΛΕΙΟΣ I. ΜΕΪΜΑΡΑΚΗΣ 
-♦- 

Αριθμ. 92338 (4) 

Τροποποίηση απόφασης «Επανασύσταση Πρωτοβάθμι¬ 
ων Πενταμελών Επιτροπών του ν. 2643/1998». 

Ο ΥΠΟΥΡΓΟΣ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Τις διατάξεις του άρθρου 9 του ν. 2643/1999 «Μέρι¬ 
μνα για την απασχόληση ειδικών κατηγοριών και άλλες 
διατάξεις». 

3. Τις υπ’ αριθμ. 192242/1998,10129/1999 και 190660/1999 
αποφάσεις του Υπουργού Εργασίας και Κοινωνικών 
Ασφαλίσεων «Σύσταση Πρωτοβάθμιων Πενταμελών 
Επιτροπών του ν. 2643/1998». 

4. Το γεγονός ότι από τη δημοσίευση της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αλλά βαρύνει τον λογαριασμό εξόδων 
Διοίκησης του κλάδου Ανεργίας του Ο.Α.Ε.Δ. 

5. Την υπ’ αριθμ. 95863/8.7.2005 απόφαση «Επανα¬ 
σύσταση Πρωτοβάθμιων Πενταμελών Επιτροπών του 
ν. 2643/1998». 

6. Το υπ’ αριθμ. 37583/13.4.2006 έγγραφο του Νομικού 
Συμβουλίου του Κράτους, αποφασίζουμε : 

Τροποποιούμε την υπ’ αριθμ. 95863/8.7.2005 απόφαση 
«Επανασύσταση Πρωτοβάθμιων Πενταμελών Επιτροπών του 
ν. 2643/1998» όπως τροποποιήθηκε με την αριθμ. 
97639/17.11.2005 όμοια, κατά το μέρος που αφορά τον εκ¬ 
πρόσωπο του Νομικού Συμβουλίου του Κράτους ως εξής : 

Στην Κρήτη, με έδρα το Ηράκλειο και χωρική αρμο¬ 
διότητα την αντίστοιχη της ίδιας Διοικητικής Περιφέ¬ 
ρειας: 

Μαρία Δήμου, Δικ. Αντιπρόσωπο του Νομικού Συμ¬ 
βουλίου του Κράτους, που υπηρετεί στο Δικ. Γ ραφείο 
Ρεθύμνου, ως Πρόεδρο, με αναπληρώτρια την Μαρία 
Σκορίλα, Δικ. Αντιπρόσωπο του Νομικού Συμβουλίου του 
Κράτους, που υπηρετεί στο Δικ. Γ ραφείο Ηρακλείου 

Κατά τα λοιπά ισχύει η ανωτέρω απόφαση, όπως έχει 
τροποποιηθεί και ισχύει σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάΐου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 30749 (5) 

Τροποποίηση της υπ’ αριθμ. 33117/11.9.2003 απόφασης 
του Υπουργού Απασχόλησης και Κοινωνικής Προ¬ 
στασίας. 

Ο ΥΦΥΠΟΥΡΓΟΣ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Τις διατάξεις του άρθρου 5 του ν. 2639/1998 (ΦΕΚ 
205 / Α') «Ρύθμιση εργασιακών σχέσεων, σύσταση Σώ¬ 
ματος Επιθ/σης Εργασίας και άλλες διατάξεις. 

3. Τις διατάξεις του άρθρου 12 του ν. 2874/ 29.12.2000 
(ΦΕΚ 286 / Α') «Προώθηση της απασχόλησης και άλλες 
διατάξεις». 

4. Τις διατάξεις του π.δ/τος 160/1999 (ΦΕΚ 157 / Α') 
«Όροι, προϋποθέσεις και διαδικασία για την σύσταση και 
λειτουργία Ιδιωτικών Γραφείων Συμβούλων Εργασίας. 

5. Την υπ’ αριθμ. 80030/19.4.2006 (ΦΕΚ 501/Β') κοινή από¬ 
φαση Πρωθυπουργού και Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 

6. Την από 20.10.2005 αίτηση του ΙΓΣΕ της εταιρείας με 
την επωνυμία 3ΕΕΕ0Τ ΙΝΤΕΒδΕΡΛ/ΙΘΕδ ΣΥΜΒΟΥΛΟΙ ΕΠΙ¬ 
ΧΕΙΡΗΣΕΩΝ ΑΝΩΝΥΜΗ ΕΤΑΙΡΕΙΑ για αλλαγή έδρας. 

7. Την από 15.2.2006 Έκθεση αξιολόγησης της Τρι¬ 
μελούς Επιτροπής του άρθρου 5 του π.δ/τος 160/1999 
(ΦΕΚ 157 Α'). 

8. Την από 11.4.2006 συνεδρίαση της Επιτροπής του 
άρθρου 5 του ν. 3144/2003 ( ΦΕΚ 111/Α/8.5.2003). 

9. Την παρουσίαση των στοιχείων του φακέλου 
από τον εισηγητή της Επιτροπής του άρθρου 5 του 
ν. 3144/2003 ( ΦΕΚ 111/Α/8.5.2003), αποφασίζουμε 

Τροποποιούμε την υπ’ αριθμ. 33117/11.9.2003 απόφα¬ 
ση, με την οποία χορηγήθηκε άδεια λειτουργίας ΙΓΣΕ 
στην εταιρεία με την επωνυμία 8ΕΙΈΩΤ ΙΝΤΕΒ3ΕΒ\/ΙΟΕ3 
ΣΥΜΒΟΥΛΟΙ ΕΠΙΧΕΙΡΗΣΕΩΝ ΑΝΩΝΥΜΗ ΕΤΑΙΡΕΙΑ κατά 
το μέρος που αφορά την έδρα του ΙΓΣΕ αυτής, δε¬ 
δομένου ότι αυτό μετεστεγάσθη από την οδό Ερμού 
18 - Αθήνα στην οδό Διονυσίου Αρεοπαγίτου 3, 1ος 
Όροφος - Αθήνα 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαΐου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 113961/4192 (6) 

Παράταση προθεσμίας για έκδοση πράξεων 
χαρακτηρισμού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Του άρθρ. 14 ν. 998/1979. 

2. Του άρθρ. 1 ν. 3208/2003. 

3. Το ν. 3242/2004. 


4. Το υπ’ αριθμ. ΔΙΣΚΠΟ/Φ.17/18635/3.9.2004 έγγραφο 
της γενικής Δ/νσης Διοικητικής Οργάνωσης και Διαδι¬ 
κασιών του Υπουργείου Εσωτερικών Δημόσιας Διοίκη¬ 
σης και Αποκέντρωσης (Γενική Γραμματεία Δημόσιας 
Διοίκησης). 

5. Τα ακόλουθα έγγραφα των Περιφερειών 15466/ 
25.8.2004 της Περιφέρειας Νοτίου Αιγαίου 3661/22.11.2004 
και 3552/15.11.2004 της Περιφέρειας Ηπείρου 2874/ 
17.11.2004, 2859/16.11.2004 και 2895/19.11.2004 της Περι¬ 
φέρειας Πελ/νήσου 16023/19.11.2004 της Περιφέρειας Ιο- 
νίων Νήσων 11741/19.11.2004 της Περιφέρειας Κεντρικής 
Μακεδονίας 2431/23.11.2004 της Περιφέρειας Δυτικής 
Ελλάδας 6783/19.11.2004 της Περιφέρειας Θεσσαλίας 
17781/2440/11.9.2004 της Περιφέρειας Αττικής, αποφα¬ 
σίζουμε : 

Για την έκδοση πράξεων χαρακτηρισμού που προβλέ- 
πονται στο αρθρ.14 ν. 998/1979, η προθεσμία παρατεί- 
νεται σε 12 μήνες λόγω των ιδιαίτερων συνθηκών που 
δυσχεραίνουν την απαιτούμενη κατά το νόμο αυτοψία 
[γεωγραφική κατανομή σε σχέση με καιρικές συνθήκες] 
για τις περιφέρειες Βορείου και Νοτίου Αιγαίου. 

Σε 12 μήνες επίσης για την περιφέρεια Αττικής λόγω 
της πληθώρας των αιτήσεων εξαιτίας της μη κατάρ¬ 
τισης του δασολογίου. Γ ια τους ίδιους λόγους η προ¬ 
θεσμία παρατείνεται σε 6 μήνες για τις περιφέρειες 
Θεσσαλίας, Κεντρικής Μακεδονίας, Στερεός Ελλάδας 
και την Δ/νση Δασών Αιτωλοακαρνανίας. 

Γ ια τις υπόλοιπες περιφέρειες η προθεσμία παρατεί- 
νεται σε 3 μήνες. 

Γ ια την παρούσα απόφαση δεν προκαλείται δαπάνη 
εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2004 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΠΡΟΚ. ΠΑΥΛΟΠΟΥΛΟΣ ΕΥΑΓ. ΜΠΑΣΙΑΚΟΣ 
-♦- 

Αριθμ. 46694 (7) 

Συμπλήρωση της ειδικής νομοπαρασκευαστικής επιτρο¬ 
πής με αντικείμενο την κατάρτιση σχεδίου νόμου 
για την ενίσχυση του θεσμικού πλαισίου που αφο¬ 
ρά στην ασφάλεια των επικοινωνιών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη : 

1) Την υπ’ αριθμ. 41399/14.4.2006 (ΦΕΚ Β' 493) απόφα¬ 
ση περί σύστασης της ειδικής νομοπαρασκευαστικής 
επιτροπής με αντικείμενο την κατάρτιση σχεδίου νόμου 
για την ενίσχυση του θεσμικού πλαισίου που αφορά 
στην ασφάλεια των επικοινωνιών. 

2) Την ανάγκη συμπλήρωσης της ειδικής νομοπαρα¬ 
σκευαστικής επιτροπής με αντικείμενο την κατάρτιση 
σχεδίου νόμου για την ενίσχυση του θεσμικού πλαισίου 
που αφορά στην ασφάλεια των επικοινωνιών. 

3) Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού 
του ΤΑΧΔΙΚ, η οποία θα καθορισθεί μετά το πέρας 
των εργασιών της επιτροπής, με κοινή απόφαση των 

Υπουργών Οικονομίας & Οικονομικών και Δικαιοσύνης, 
αποφασίζουμε : 

Τη συμπλήρωση της ειδικής νομοπαρασκευαστικής 
επιτροπής με αντικείμενο την κατάρτιση σχεδίου νόμου 
για την ενίσχυση του θεσμικού πλαισίου που αφορά 
στην ασφάλεια των επικοινωνιών με τον Φίλιππο Σπυ- 
ρόπουλο, Καθηγητή Πανεπιστημίου Αθηνών,ως μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 41841 (8) 

Τροποποίηση της υπ’ αριθμ. 47503/21.6.2005 υπουργικής 
απόφασης «Εσωτερικός Κανονισμός Λειτουργίας των 
Ειδικών Καταστημάτων Κράτησης Νέων». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη : 

α) Τις διατάξεις των άρθρων 8 παρ. 3β' και 10 παρ. 5 
του Σωφρονιστικού Κώδικα (ν. 2776/1999). 

β) Την παρ. 4 του αρθρ. 13 της υπ’ αριθμ. 47503/21.6.2005 
(ΦΕΚ 889 Β' /30.6.2005) απόφασης του Υπουργού 
Δικαιοσύνης «Εσωτερικός Κανονισμός Λειτουργίας των 
Ειδικών Καταστημάτων Κράτησης Νέων». 

γ) Την ανάγκη αύξησης του εβδομαδιαίου ποσού, που 
διατίθεται σε μάρκες ή κουπόνια, για την διευκόλυνση 
των συναλλαγών των κρατουμένων με το πρατήριο- 
καντίνα και το κυλικείο του καταστήματος. 

δ) Τη σχετική πρόταση του Κεντρικού Επιστημονικού 
Συμβουλίου Φυλακών [ΚΕΣΦ], σύμφωνα με το πρακτικό 
της από 20.3.2006 συνεδρίασής του. 

ε) Το γεγονός ότι από την δημοσίευση της παρούσης, 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε : 

1. Τροποποιούμε το εδάφιο 2 της παρ. 4 του αρθρ. 13 
της υπ’ αριθμ. 47503/21.6.2005 (ΦΕΚ τ.Β' 889/30.6.2005) 
απόφασής μας «Εσωτερικός Κανονισμός Λειτουργίας 
των Ειδικών Καταστημάτων Κράτησης Νέων» ως εξής: 

Δεν επιτρέπεται το ποσόν αυτό να υπερβαίνει τα 40 
ΕυΗΟ εβδομαδιαίως. 

2. Η ισχύς της παρούσης αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. ΥΠΠΟ/ΔΙΟΙΚ/Α3/Φ52/38947 (9) 

Καθιέρωση υπερωριακής απασχόλησης μονίμων υπαλλή¬ 
λων του Υπουργείου Πολιτισμού για το έτος 2006. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 16 του ν. 3205/2003 (ΦΕΚ 297/ 
Α/23.12.2003), «Μισθολογικές ρυθμίσεις λειτουργών και 
υπαλλήλων του Δημοσίου, ΝΠΔΔ και ΟΤΑ, μονίμων στε¬ 


λεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις», 

β) του π.δ. 191/2003 «Οργανισμός Υπουργείου Πολιτι¬ 
σμού» (ΦΕΚ 146/Α/13.6.20 03). 

2. Το υπ’ αριθμ. 24878/14.3.2006 έγγραφο της Διεύθυν¬ 
σης Οικονομικών Υποθέσεων, καθώς και το γεγονός 
ότι η προκαλούμενη δαπάνη από την αποζημίωση των 
αναφερομένων στην παρούσα απόφαση υπαλλήλων 
ύψους συνολικά περίπου 97.550,00 €, θα καλυφθεί από 
τις πιστώσεις του ΚΑΕ 0511 του Τακτικού Προϋπολογι¬ 
σμού ΥΠΠΟ έτους 2006. 

3. Το γεγονός ότι η υπερωριακή απασχόληση κρίνεται 
απαραίτητη για κάλυψη εποχιακών, εκτάκτων ή επει- 
γουσών υπηρεσιακών αναγκών Υπηρεσιακών μονάδων 
της Κεντρικής Υπηρεσίας, όπως αυτές αναλυτικά πε- 
ριγράφονται στα επί μέρους Υπηρεσιακά σημειώματα 
των Προϊσταμένων αυτών, δοθέντος ότι: α) Το έτος αυτό 
συνεχίζονται η ωρίμανση και η υλοποίηση των έργων 
του Γ' Κοινοτικού Πλαισίου Στήριξης και η ολοκλήρωση 
της προετοιμασίας για την εφαρμογή των μεταβατι¬ 
κών διατάξεων του Σχεδίου Ανάπτυξης (Εθνικό Πλαίσιο 
Στήριξης), που θα υλοποιηθεί από το 2007, καθώς και 
η αποτελεσματική ολοκλήρωση του φυσικού και οικο¬ 
νομικού αντικειμένου των έργων χωρίς απώλεια πόρων 
από τα Ταμεία της Ευρωπαϊκής Ένωσης β) Υφίσταται 
αδυναμία ανταπόκρισης του υπάρχοντος προσωπικού 
του ΥΠΠΟ σπς απαιτήσεις που επιβάλλει τόσο το διευ- 
ρυνόμενο πεδίο δράσης του, κάτω από τις σημερινές 
συνθήκες τεχνολογικής επιστημονικής εξέλιξης, όσο 
και η ανάγκη για μία συγκροτημένη μακροπρόθεσμη 
εθνική αναπτυξιακή στρατηγική και απορρόφηση των 
σημαντικών διατεθέντων κονδυλίων στο ΥΠΠΟ γ) Απαι¬ 
τείται συντονισμένη προσπάθεια του προσωπικού για 
την εφαρμογή του νέου νομικού πλαισίου (Τακτοποίηση 
και μετατροπή των συμβάσεων μεγάλου αριθμού ερ¬ 
γαζομένων σε αορίστου χρόνου, Προσφυγές, Αγωγές 
κ.λπ.), αποφασίζουμε : 

1. Εγκρίνουμε, για το έτος 2006, προκειμένου να καλυ¬ 
φθούν εποχιακές, επείγουσες ή έκτακτες υπηρεσιακές 
ανάγκες του Υπουργείου Πολιτισμού σε πανελλαδικό 
επίπεδο, μέχρι δέκα πέντε χιλιάδες (15.000) συνολικά 
ώρες υπερωριακής απασχόλησης πέρα από τις ώρες 
της υποχρεωτικής εργασίας, για εκατόν πενήντα (150) 
μονίμους υπαλλήλους του ΥΠΠΟ και μέχρι εξήντα (60) 
ώρες ανά υπάλληλο μηνιαίως. 

2. Τα όρια της ως άνω υπερωριακής απασχόλησης, 
κατά περίπτωση, θα καθορισθούν με απόφαση του Γ ενι¬ 
κού Γραμματέα του ΥΠΠΟ, ανάλογα με τις απαιτούμενες 
κατά μήνα και Υπηρεσία ανάγκες. Στην ως άνω υπερω- 
ριακή εργασία θα μπορεί να μετέχει και μεγαλύτερος 
αριθμός υπαλλήλων από τον ανωτέρω αναφερόμενο, 
εντός όμως του ίδιου συνολικού αριθμού των εγκρινο- 
μένων με την παρούσα απόφαση ωρών. 

3. Αρμόδιοι για τη διαπίστωση πραγματικής παροχής 
της υπερωριακής της εργασίας καθίστανται οι κατά 
Υπηρεσία Προϊστάμενοι των υπαλλήλων, που υπάγονται 
στην αρμοδιότητά τους. 

4. Η προκαλούμενη δαπάνη από την αποζημίωση των 
αναφερομένων στην παρούσα απόφαση υπαλλήλων, 
ύψους συνολικά περίπου 97.550,00 €, θα καλυφθεί από 
τις πιστώσεις του ΚΑΕ 0511 του Τ ακτικού Προϋπολογι¬ 
σμού ΥΠΠΟ έτους 2006. 

5. Η απόφαση αυτή, που ισχύει ένα μήνα προ της 
δημοσίευσής της και μέχρι 31.12.2006, να δημοσιευθεί 
στην Εφημερίδα της Κυβερνήσεως. 

Αθήνα, 9 Μαΐου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. 21148 (10) 

Ορισμός μελών Διοικητικού Συμβουλίου της Φιλίππου 
Ενώσεως Ελλάδος (Φ.Ε.Ε.). 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. α. Του α.ν. 397/1968 «περί επανασυστάσεως της Γε¬ 
νικής Γραμματείας Αθλητισμού και των αρμοδιοτήτων 
αυτής». 

β) Του α.ν. 399/1968 «περί τροποποιήσεως του α.ν. 
858/1937 «περί Φιλίππου Ενώσεως Ελλάδος». 

γ) Του ν. 191/1975 «περί αντικαταστάσεως διατάξεων 
τινών αφορουσών εις την Φίλιππο Ένωση Ελλάδος και 
ρυθμίσεως συναφών θεμάτων» 

δ) Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Την υπ’ αριθμ. 509/8.3.2006 (Φ.Ε.Κ. 282/Β/8.3.2006) 
απόφαση του Πρωθυπουργού και του Υπουργού Πολι¬ 
τισμού «περί ανάθεσης αρμοδιοτήτων στον Υφυπουργό 
Πολιτισμού». 

3. Την υπ’ αριθμ. 21020/10.5.2006 απόφαση έγκρισης 
του υπ’ αριθμ. 1/16.2.2006 πρακτικού της Τακτικής Γε¬ 
νικής Συνέλευσης των μελών της Φιλίππου Ενώσεως 
Ελλάδος. 

4. Το υπ’ αριθμ. 3181/5.5.2006 έγγραφο του Υπουργείου 
Οικονομίας και Οικονομικών. 

5. Το υπ’ αριθμ. 20068/4.5.2006 έγγραφο του Υπουρ¬ 
γείου Αγροτικής Ανάπτυξης, αποφασίζουμε : 

Ορίζονται ως μέλη του Διοικητικού Συμβουλίου της 
Φιλίππου Ενώσεως Ελλάδος οι παρακάτω: 

1. ΧΡΥΣΙΝΑΣ ΒΑΣΙΛΕΙΟΣ, Επιχειρηματίας 

2. ΒΑΡΔΙΝΟΓΙΑΝΝΗΣ ΓΕΩΡΓΙΟΣ, Επιχειρηματίας 

3. ΜΑΡΓΑΡΙΤΗΣ ΑΘΑΝΑΣΙΟΣ, Επιχειρηματίας 

4. ΣΕΡΠΙΕΡΗΣ ΦΡΕΝΤΥ, Επιχειρηματίας 

5. ΠΑΠΑΧΡΗΣΤΟΥ ΓΡΗΓΟΡΗΣ, Πολιτικός Μηχανικός 

6. ΣΥΡΙΓΟΣ ΦΙΛΙΠΠΟΣ, Δημοσιογράφος 

7. ΠΑΠΑΡΟΥΠΑ ΚΑΛΛΙΟΠΗ με αναπληρωτή τον ΜΠΟΥΚΗ 
ΓΕΩΡΓΙΟ, ως εκπρόσωποι του Υπουργείου Πολιτισμού. 

8. ΠΛΟΥΜΙΣΤΟΣ ΙΩΑΝΝΗΣ με αναπληρωτή τον ΜΠΟΥ- 
ΡΑΖΕΡΗ ΜΕΛΕΤΗ, ως εκπρόσωποι του Υπουργείου Οι¬ 
κονομίας και Οικονομικών. 

9. ΘΕΣΣΑΛΟΣ ΚΩΝΣΤΑΝΤΙΝΟΣ με αναπληρώτρια την 
ΤΣΑΤΣΚΟΥ ΧΡΥΣΟΥΛΑ, ως εκπρόσωποι του Υπουργείου 
Αγροτικής Ανάπτυξης 

Η θητεία των ανωτέρω είναι τριετής. 

Από την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 


Αριθμ. 2619 (11) 

Χορήγηση εξουσιοδοτήσεων από την Ολομέλεια της 
Επιτροπής Ανταγωνισμού στον Πρόεδρο, στο Γ ενικό 
Διευθυντή, στον Προϊστάμενο της Διεύθυνσης Διοι¬ 
κητικής και Οικονομικής Υποστήριξης και στον Προ¬ 
ϊστάμενο του Τμήματος Οικονομικής Υποστήριξης, 
της Γ ενικής Διεύθυνσης Ανταγωνισμού, σύμφωνα με 
τον Κανονισμό Λειτουργίας και Διαχείρισής της. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Έχοντας υπόψη: 

1. Τις διατάξεις του ν. 703/1977 «Περί ελέγχου των 
μονοπωλίων και ολιγοπωλίων και προστασίας του ελεύ¬ 
θερου ανταγωνισμού», όπως ισχύει. 

2. Τις διατάξεις του π.δ. 31/2006 (ΦΕΚΑ/29/14.2.2006) 
«Οργανισμός της Γ ενικής Διεύθυνσης Ανταγωνισμού της 
Επιτροπής Ανταγωνισμού». 

3. Τ ις διατάξεις της υπ’ αριθμ. 963/2001 κοινής υπουρ¬ 
γικής απόφασης (ΦΕΚ 361Β') «Κανονισμός Λειτουργίας 
και Διαχείρισης της Επιτροπής Ανταγωνισμού». 

4. Τ ις διατάξεις του άρθρου 9 παρ.3 του ν. 2690/1999 
«Κύρωση Κώδικα Διοικητικής Διαδικασίας και άλλες 
διατάξεις». 

5. Την υπ’ αριθμ. 6531/14.10.2005 Απόφαση του Υπουρ¬ 
γού Ανάπτυξης «Πλήρωση με πρόσληψη της θέσης του 
Γενικού Διευθυντή της Γενικής Διεύθυνσης Ανταγωνι¬ 
σμού της Επιτροπής Ανταγωνισμού με τριετή θητεία». 

6. Την υπ’ αριθμ. 34/28.12.2005 (ΦΕΚ Α/6/19.1.2006) πράξη 
του Υπουργικού Συμβουλίου, με την οποία επιλέγεται και 
διορίζεται στη θέση του Προέδρου της Επιτροπής Αντα¬ 
γωνισμού ο Σπυρίδων Ζησιμόπουλος του Κωνσταντίνου. 

7. Την υπ’ αριθμ. Β3-22/25.1.2006 (ΦΕΚ Β/152/9.2.2006) 
απόφαση του Υπουργού Ανάπτυξης, που αφορά στο 
διορισμό Προέδρου, αναπληρωτή Προέδρου και Μελών 
με τριετή θητεία, για τη συγκρότηση της Επιτροπής 
Ανταγωνισμού. 

8. Το από 23 Φεβρουάριου 2006 (συνεδρίαση 925η) 
Πρακτικό της Ολομέλειας της Επιτροπής Ανταγωνισμού 
(θέμα 5ο). 

9. Το γεγονός ότι από την παρούσα απόφαση δεν 
προκαλείται δαπάνη σε βάρος του Προϋπολογισμού της 
Επιτροπής Ανταγωνισμού, αποφασίζουμε : 

Εξουσιοδοτούμε τον Πρόεδρο της Επιτροπής Αντα¬ 
γωνισμού, τον Γ ενικό Διευθυντή, τον Προϊστάμενο της 
Διεύθυνσης Διοικητικής και Οικονομικής Υποστήριξης 
και τον Προϊστάμενο του Τμήματος Οικονομικής Υπο¬ 
στήριξης, της Γενικής Διεύθυνσης Ανταγωνισμού, να 
υπογράφουν τις αποφάσεις, πράξεις, εντολές και έγ¬ 
γραφα που αναφέρονται κατωτέρω: 

Αρθρο 1 

Πρόεδρος Επιτροπής Ανταγωνισμού 

1) Διακηρύξεις διαγωνισμών, αποφάσεων αναβολής ή 
επανάληψης και κατακύρωσης αυτών, για προμήθεια 
προϊόντων ή εκτέλεσης έργου ή παροχή υπηρεσιών για 
ποσά από 15.001,00 Ευρώ μέχρι 45.000,00 Ευρώ, 

2) Αποφάσεις ανάθεσης προμήθειας προϊόντων ή 
εκτέλεσης έργου ή παροχή υπηρεσιών για ποσά από 
15.001,00 Ευρώ μέχρι 45.000,00 Ευρώ, 

3) Πόσης φύσεως συμβάσεις κατακυρώσεως διαγω¬ 
νισμών ή με απευθείας ανάθεση που αφορούν προμή¬ 
θεια υλικών, ειδών και εκτέλεσης έργου ή διαφόρων 
εργασιών, 

4) Αποφάσεις έγκρισης δαπανών άνω των 15.001,00 
Ευρώ, 

5) Αποφάσεις έκδοσης χρηματικών ενταλμάτων προ¬ 
πληρωμής ανεξαρτήτως ποσού, 

6) Αποφάσεις για παράταση προθεσμίας αποδόσεως 
λογαριασμού χρηματικών ενταλμάτων προπληρωμής, 

7) Αποφάσεις ορισμού εκκαθαριστή αποδοχών υπαλ¬ 
λήλων, 

8) Ετήσιες βεβαιώσεις φόρου, 

9) Δηλώσεις αποδόσεως πάσης φύσεως φόρων, ασφα¬ 
λιστικών και εργοδοτικών εισφορών και κάθε είδους 
υποχρεώσεων της Επιτροπής έναντι τρίτων που προκύ¬ 
πτουν από δαπάνες για αμοιβές, αποδοχές, κλπ. 

Αρθρο 2 

Γενικός Διευθυντής της Γενικής Διεύθυνσης 
Ανταγωνισμού της Επιτροπής Ανταγωνισμού 

1) Διακηρύξεις διαγωνισμών, αποφάσεων, αναβολής 
ή επανάληψης και κατακύρωσης αυτών, για προμήθεια 
προϊόντων ή εκτέλεσης έργου ή παροχή υπηρεσιών για 
ποσά έως 15.000,00 Ευρώ, 

2) Αποφάσεις ανάθεσης προμήθειας προϊόντων ή 
εκτέλεσης έργου ή παροχή υπηρεσιών για ποσά από 
3.001,00 Ευρώ έως 15.000,00 Ευρώ, 

3) Αποφάσεις έγκρισης δαπανών από 3.001,00 Ευρώ 
έως 15.000,00 Ευρώ. 

Αρθρο 3 

Προϊστάμενος της Διεύθυνσης Διοικητικής και 

Οικονομικής Υποστήριξης της Γ ενικής Διεύθυνσης 
Ανταγωνισμού της Επιτροπής Ανταγωνισμού 

1) Αποφάσεις ανάθεσης προμήθειας προϊόντων ή 
εκτέλεσης έργου ή παροχή υπηρεσιών για ποσά έως 
3.000,00 Ευρώ, 

2) Αποφάσεις έγκρισης δαπανών από 1.501,00 Ευρώ 
έως 3.000,00 Ευρώ 

Άρθρο 4 

Προϊστάμενο του Τμήματος Οικονομικής Υποστήριξης 
της Γ ενικής Διεύθυνσης Ανταγωνισμού της 
Επιτροπής Ανταγωνισμού 

1) Αποφάσεις έγκρισης δαπανών έως 1.500,00 Ευρώ. 

Άρθρο 5 

Γ ενικές διατάξεις 

1) Τα έγγραφα, που υπογράφονται από τον Πρόεδρο 
της Ε.Α. και τα Υπηρεσιακά Όργανα της Γενικής Διεύ¬ 
θυνσης Ανταγωνισμού, της Επιτροπής Ανταγωνισμού, 
πρέπει να αναφέρουν στο σκεπτικό τον αριθμό αυτής 
της εξουσιοδοτικής απόφασης. 

2) Σε περίπτωση απουσίας ή κωλύματος Οργάνου, που 
εξουσιοδοτείται να υπογράφει ως ανωτέρω, η εξουσιο¬ 
δότηση ισχύει για το νόμιμο αναπληρωτή του. 

3) Εφόσον υπάρχει διαφωνία μεταξύ των υπηρεσιακών 
οργάνων για υπογραφή ενός εγγράφου, αυτό κρίνεται 
και υπογράφεται από τον αμέσως ανώτερο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2006 

Ο Πρόεδρος της Επιτροπής 
ΣΠΥΡΙΔΩΝ ΖΗΣΙΜΟΠΟΥΛΟΣ 


Αριθμ. 383/17 (12) 

Τροποποίηση Ποσών του Κανονισμού Σύναψης Συμβάσε¬ 
ων Προμηθειών, Υπηρεσιών και Μελετών της ΕΕΤΤ. 

Ο ΠΡΟΕΔΡΟΣ ΤΗΣ ΕΘΝΙΚΗΣ ΕΠΙΤΡΟΠΗΣ 
ΤΗΛΕΠΙΚΟΙΝΩΝΙΩΝ & ΤΑΧΥΔΡΟΜΕΙΩΝ 

Έχοντας υπόψη: 

α. το ν. 3431/2006, «Περί ηλεκτρονικών επικοινωνιών 
και άλλες διατάξεις» (ΦΕΚ 13/Α'), ιδίως το άρθρο 12, 
στοιχείο λη', 

β. την υπ’ αριθμ. 78870/2001 κοινή υπουργική απόφαση 
«Κανονισμός Σύναψης Συμβάσεων Προμηθειών, Υπηρε¬ 
σιών και Μελετών της ΕΕΤΤ» (ΦΕΚ 1750/Β/31.12.2001), και 
ιδίως το άρθρο 30, 

γ. τις υπ’ αριθμ. 2004/18/ΕΚ, διατάξεις της Οδηγίας 
του Ευρωπαϊκού Κοινοβουλίου και του Συμβουλίου, της 
31ης Μαρτίου 2004, «περί συντονισμού των διαδικασιών 
σύναψης δημόσιων συμβάσεων έργων, προμηθειών και 
υπηρεσιών», ΕΕ 1_ 134, της 30.4.2004, 

δ. την υπ’ αριθμ. Π1/1105/2.3.2006 εγκύκλιο, του Υπουρ¬ 
γού Ανάπτυξης, με θέμα: «Εφαρμογή της Οδηγίας 
2004/18/ΕΚ για τις δημόσιες συμβάσεις προμηθειών», 

ε. την ανάγκη αναπροσαρμογής των ποσών που προ- 
βλέπονται στον Κανονισμό Σύναψης Συμβάσεων Προ¬ 
μηθειών, Υπηρεσιών και Μελετών της ΕΕΤΤ, τα οποία 
καθορίσθηκαν το 2001, με σκοπό την εύρυθμη και απο¬ 
τελεσματική λειτουργία της ΕΕΤΤ, 

στ. το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζει: 

Αρθρο 1 

Την τροποποίηση των ορίων της υπ’ αριθμ. 78870/2001 
κοινής υπουργικής απόφασης «Κανονισμός Σύναψης 
Συμβάσεων Προμηθειών, Υπηρεσιών και Μελετών της 
ΕΕΤΤ» (ΦΕΚ 1750/Β/31.12.2001), ως εξής: 

Α. Το όριο των 50.000,00 € που προβλέπεται στα άρ¬ 
θρα 7, παρ. 2, και 8, παρ. 2, του Κανονισμού Σύναψης Συμ¬ 
βάσεων Προμηθειών, Υπηρεσιών και Μελετών της ΕΕΤΤ, 
τροποποιείται και επανακαθορίζεται στα 90.000,00 €. 

Β. Τα όρια που προβλέπονται στο άρθρο 14, παρ. 1, 
του παραπάνω Κανονισμού, τροποποιούνται και επανα¬ 
καθορίζονται ως εξής: 

1. Το όριο των 15.000,00 € του στοιχείου β', τροποποι¬ 
είται και επανακαθορίζεται στα 45.000,00 €. 

2. Το όριο των 15.000,00 € του στοιχείου γ', τροποποι¬ 
είται και επανακαθορίζεται στα 45.000,00 €. 

Γ. Το όριο των 15.000,00 € που προβλέπεται στο άρθρο 
8, παρ. 4, του παραπάνω Κανονισμού, τροποποιείται και 
επανακαθορίζεται στα 45.000,00 €. 

Άρθρο 2 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Απριλίου 2006 

Ο Πρόεδρος 
Ν. ΑΛΕΞΑΝΔΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή θθ: 


Τεύχος 

Περίοδος 

ευπο 

Τεύχος 

Περίοδος 

ΕΘΗΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-ΐΌΐπ από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίετηθΐ: Ιι«ρ://νννννν.β1.9Τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (ΑΛΙ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


02006472405060008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ://νννννν.β1.5Γ - ε-πτοίΙ: ννβί)ΓΠ35ίβΓ@β1.9Γ 














